**ΤΡΑΠΕΖΑ ΘΕΜΑΤΩΝ**

**Α΄ ΛΥΚΕΙΟΥ ΕΠΑΛ**

**Α. Μη λογοτεχνικό κείμενο**

**Μετανάστευση**

Ο Yuval Noah Harrari (1976- ) θεωρείται ένας από τους σημαντικότερους συγγραφείς του

21ου αιώνα. Το ακόλουθο κείμενο (ελαφρώς διασκευασμένο) αντλήθηκε από το βιβλίο του

«21 μαθήματα για τον 21ο αιώνα» ( εκδ. Αλεξάνδρεια, 2018).

Παρότι η παγκοσμιοποίηση έχει μειώσει σημαντικά τις πολιτισμικές διαφορές σε όλο τον πλανήτη, έχει συγχρόνως κάνει πολύ ευκολότερο το να συναντηθεί κανείς με ξένους. […] Καθώς ολοένα και περισσότεροι άνθρωποι διασχίζουν ολοένα και περισσότερα σύνορα αναζητώντας εργασία, ασφάλεια κι ένα καλύτερο μέλλον, η ανάγκη να αντιμετωπιστούν, να αφομοιωθούν ή να εκδιωχθούν οι ξένοι ασκεί πιέσεις στα πολιτικά συστήματα και τις συλλογικές ταυτότητες που είχαν διαμορφωθεί σε άλλες εποχές. Η Ευρωπαϊκή Ένωση δημιουργήθηκε με την υπόσχεση να υπερβεί τις πολιτισμικές διαφορές ανάμεσα στους λαούς της, δυσκολεύεται να συμπεριλάβει τις πολιτισμικές διαφορές ανάμεσα στους Ευρωπαίους και τους μετανάστες από την Αφρική και τη Μέση Ανατολή. Η ειρωνεία είναι πως το επιτυχημένο πολυπολιτισμικό σύστημα που κατάφερε να δημιουργήσει η Ευρώπη ήταν αυτό ακριβώς που τράβηξε τόσους μετανάστες.

Το κύμα προσφύγων και μεταναστών προκαλεί ανάμεικτες αντιδράσεις στους Ευρωπαίους και προκαλεί συζητήσεις για την ταυτότητα και το μέλλον της Ευρώπης. Ορισμένοι Ευρωπαίοι απαιτούν να κλείσει η Ευρώπη τις πύλες της: προδίδουν άραγε τα ευρωπαϊκά ιδεώδη της πολυπολιτισμικότητας και της ανεκτικότητας ή κάνουν απλώς κάποια λογικά βήματα για να αποφευχθεί η καταστροφή; Άλλοι ζητούν να ανοίξουν οι πύλες περισσότερο: είναι άραγε πιστοί στις βασικές ευρωπαϊκές αξίες ή μήπως φορτώνουν το ευρωπαϊκό εγχείρημα με προσδοκίες που είναι αδύνατο να εκπληρωθούν; Αυτή η συζήτηση σχετικά με τη μετανάστευση καταλήγει συχνά σε διαγωνισμό φωνών, κατά τον οποίο καμία από τις δύο πλευρές δεν ακούει την άλλη. [...]

Εκείνοι που είναι υπέρ της μετανάστευσης έχουν άδικο να παρουσιάζουν όλους τους αντιπάλους τους σαν ανήθικους ρατσιστές, ενώ εκείνοι που είναι κατά της μετανάστευσης, έχουν άδικο να απεικονίζουν όλους τους αντιπάλους τους σαν παράλογους προδότες. Η συζήτηση για τη μετανάστευση γίνεται ανάμεσα σε δύο θεμιτές απόψεις και πρέπει να καταλήξει μέσα από την καθορισμένη δημοκρατική διαδικασία. Γι’ αυτό είναι η δημοκρατία.

Α1. Να συνοψίσετε τις απόψεις του συγγραφέα για την αντίδραση των Ευρωπαίων για τους μετανάστες.

Α3. Το κείμενο αναδεικνύει τις συζητήσεις των σύγχρονων Ευρωπαίων με αφορμή το

φαινόμενο της μετανάστευσης. Σε άρθρο (200-250 λέξεων) που θα δημοσιευτεί στην

εφημερίδα του σχολείου σου αναφέρεσαι στις λόγους που προκαλούν τις διάφορες μορφές

μετανάστευσης και προσπαθείς να ευαισθητοποιήσεις το ακροατήριό σου για την ανάγκη

να αντιμετωπίζουμε τους μετανάστες με σεβασμό.

Μονάδες 25